लाल रंग की ऑडी कार के 20 वर्षीय चालक को सिर में गंभीर चोट आई है. उन्हें आपातकालीन राहत और बचाव दल के सदस्यों ने कार से बाहर निकाला.जब कार इमारत की दीवार में जा घुसी, उस समय घर में तीन लोग मौजूद थे लेकिन किसी को कोई चोट नहीं आई है.कार के चालक को इलाज के लिए पहले जेम्स पेगेट अस्पताल में ले जाया गया और फिर एडेनब्रूक्स अस्पताल में भर्ती कराया गया है.दुर्घटनास्थल के पास ही रहनेवाले 66 वर्षीय कीथ शेल्स ने बताया, "जब मैं वहां पहुंचा और देखा कि कार घर में घुस गई है तो मुझे लगा कि काफ़ी गंभीर मामला हो सकता है." उन्होंने आगे कहा, "मैंने पहले भी कारों के घरों में घुसने की तस्वीरें देखी हैं लेकिन पगडंडी से झाड़ियों में होते हुए कारों के ऊपर से दीवार में कार का घुसना ऐसा लग रहा है जैसे कार किसी लॉन्च पैड से ऊपर उठी हो. कार ज़मीन से लगभग चार फ़ीट ऊपर होगी. मैंने पहले ऐसा कभी नहीं देखा."इंजीनियर घटनास्थल पर पहुंच कर संपत्ति की जांच कर रहे हैं और पुलिस का कहना है कि घर में रहनेवालों ने सुरक्षा जांच के लिए घर खाली कर दिया है.सफ़क के पुलिस अधिकारी बॉब पैटरसन ने बताया, "टक्कर की जांच करनेवाले अधिकारी घटनास्थल पर पहुंचकर इस बात की जांच करेंगे कि ये हादसा किन कारणों से हुआ."